Frumvarp um rannsóknanefnd vegna mistaka í heilbrigðisþjónustu Fimm þingmenn hafa lagt fram frumvarp á Alþingi um að sérstök þriggja manna rannsóknarnefnd annist rannsókn á mistökum sem verða í heilbrigðisþjónustu . Kemur rannsóknarnefndin í stað landlæknis sem nú tekur við kvörtunum sjúklinga og aðstandenda og annast athugun slíkra mála . Frumvarpið byggir á lögum um rannsóknanefndir á samgöngusviði ( flugslysanefnd , sjóslysanefnd og umferðaslysanefnd ) sem verða sameinaðar í eina 1. júlí nk . Hugmyndina má rekja til blaðagreinar sem Auðbjörg Reynisdóttir hjúkrunarfræðingur skrifaði s.l. haust , en hún er einn stofnenda Viljaspors , félags fólks um öryggi sjúklinga og úrvinnslu atvika í heilbrigðisþjónustu . Flutningsmenn eru Álfheiður Ingadóttir , Siv Friðleifsdóttir , Valgerður Bjarnadóttir , Margrét Tryggvadóttir og Þuríður Backman . Megintilgangur frumvarpsins er að sjálfstæð og óháð rannsóknanefnd leiði í ljós hvort mistök hafa orðið innan heilbrigðiskerfisins og um leið orsakir atvika , þ.á. m. vanrækslu og mistök . Nefndin tekur við hlutverki landlæknis í rannsókn mála annarra en vegna framkomu heilbrigðisstarfsmanna . Þá er nefndinni heimilt að láta landlækni rannsaka einstök mál . Nefndin mun ekki taka beina afstöðu til þess hvort sök sé til staðar og þá skaðabótaskylda heldur hefur í raun sama hlutverk og fyrrnefndar rannsóknarnefndir sem eiga ekki að skipta sök . „ Á undanförnum mánuðum hafa mörg átakanleg dæmi verið rakin í fjölmiðlum um mistök sem orðið hafa í heilbrigðisþjónustunni . Sjúklingar og aðstandendur hafa stigið fram og tjáð sig opinberlega um alvarlegar afleiðingar af mistökum eða vanrækslu . Þeir kvarta ekki aðeins undan mistökunum , heldur fremur undan viðhorfi og viðmóti „ kerfisins “ sem þeim þykir fremur einkennast af vanvirðingu og hroka en nauðsynlegum heiðarleika og auðmýkt . Þá þykir meðferð kærumála taka langan tíma , og dæmi hafa verið nefnd um að við lok athugunar sé ekki lengur unnt að koma við skaðabótakröfu . Markmið viðkomandi með því að segja frá persónulegri og sárri reynslu hefur þó ekki verið að kalla eftir skaðabótum heldur samúð og skilningi , og til að tryggja að enginn annar þurfi að verða fyrir slíkum mistökum aftur . Menn eru fyrst og fremst að leita upplýsinga um það sem gerðis , leita sannleikans , en það er einmitt verkefni rannsóknanefnda á samgöngusviði , “ segir Álfheiður Ingadóttir fyrsti flutningsmaður frumvarpsins .